Мантра пра нацыяналізм як пра жудасна разбуральную сілу — гэта таксама ідэалягічная спадчына Першай сусьветнай. На захадзе кантынэнту па факце ўзьнікла толькі адна новая дзяржава — Ірляндыя, — дзе тамтэйшыя нацыяналісты выявіліся здольнымі на доўгатэрміновы ўзброены супраціў, у тым ліку партызанскую вайну. Але іх перамога выявілася палавіністай: здабыўшы сваю дзяржаву, ім давялося ахвяраваць сваёй культурай.